**Csongrád Város Polgármesterétől**

Száma: Ref/32-31/2021

Témafelelős: Szepesi Dóra

***ELŐTERJESZTÉS***

***Csongrád Városi Önkormányzat Képviselő-testületének***

***2021. június 23-án tartandó ülésére***

**Tárgy:** Civil szervezetek 2021. évi támogatása

Csongrád Városi Önkormányzat Képviselő-testülete az 12/2021. (II.21.) önkormányzati határozatával elfogadta és az 5/202 (II.21) önkormányzati rendeletével megalkotta Csongrád város 2021. évi költségvetését. A költségvetésben 2.500.000 Ft-ot különített el a civil szervezetek támogatására, amely ugyanannyi összeg, mint az előző évben.

A helyi rendeletnek megfelelően, a civil szervezetek esetében az állandó bizottságok elnökeiből, a polgármesterből illetve az alpolgármesterekből álló eseti bizottság a pályázatok megismerése után javaslatot tett a támogatások összegére, melyet az 1. sz. melléklet tartalmaz.

Ebben az évben 36 pályázat érkezett be. A támogatások felhasználása aggályos volt a 2020-as évben, a vírusjárvány, illetve a veszélyhelyzet kihirdetésével a szervezeteknek, egyesületeknek nem volt lehetőségük közösségi rendezvényeik megtartására, ezért az önkormányzat a 138/2020. (XII.18.) számú határozatával döntött a 2020. évi támogatások elszámolási határidejének meghosszabbításáról 2022. március 25-re.

Sok civilegyesület már az idén el tudott számolni a 2020. évi támogatásával. Azon egyesületeknek, szervezeteknek, csoportoknak, akik jelenleg nem tudtak elszámolni, ugyanúgy volt lehetőségük pályázni az idei évben is. Ebben az esetben a 2021. évi támogatás folyósítására addig nem kerül sor, amíg a civil szervezet el nem számol a 2020. évi támogatásával.

**Határozati Javaslat**

Csongrád Városi Önkormányzat Képviselő-testülete megtárgyalta a „Civil szervezetek 2021. évi támogatása” c. előterjesztést és az alábbi döntést hozta:

1. Csongrád Városi Önkormányzat Polgármestere a 10/2013. (III.22.) önkormányzati rendelet 3. § (3) bekezdése alapján a határozat mellékletében szereplő összeggel támogatja az abban felsorolt civilszervezeteket.
2. Csongrád Városi Önkormányzat Polgármestere a biztosított összeg felhasználásáról megállapodást köt az érintett szervezetekkel.

Határidő: 2021. június 30.

Felelős: Bedő Tamás, polgármester

1. Csongrád Városi Önkormányzat Polgármestere felkéri a Gazdálkodási Irodát, hogy a megállapodások alapján a támogatásokat két egyenlő részletben, 2021. június 30. és 2021. szeptember 30. napjáig, a 100.000ft alatti összegeket június 30. napjáig utalja át.

Határidő: szöveg szerint

Felelős: Kruppa István irodavezető

1. Azok a civil szervezetek amelyek nem rendelkeznek jogi személyiséggel a részükre megítélt támogatás közvetlenül a csongrádi Művelődési Központ és Városi Galéria számlájára kerül utalásra.

Határidő: szöveg szerint

Felelős: Kruppa István irodavezető

1. Csongrád Városi Önkormányzat Polgármestere felkéri a Jegyzői Irodát, hogy a város honlapján tegye közzé az elnyert támogatási összegeket.

Határidő: 2021. június 23.

Felelős: Cseri Gábor

**Erről jegyzőkönyvi kivonatot értesítést kap:**

1. **a képviselő-testület tagjai**
2. **Gazdálkodási Iroda**
3. **Kulturális referens és általa**
4. **Érintettek**

Csongrád, 2021. június 09.

 Bedő Tamás

 polgármester